ปกติจะไม่ค่อยได้ทานอาหารจีนเท่าไหร่ เพราะเอาจริงๆหาแบบสะดวกๆยาก แต่ยังดีที่ฮั่วเซ่งฮง มีสาขาในห้าง ไม่ว่าจะเป็นฮองมินในเครือเองก็ถือว่า OK ครับ

ฮั่วเซ่งฮง ตอนนี้จัดโปรสำหรับคนที่นึกไม่ออกว่าจะทานอะไรดี ก็จะมีเป็น set คือ 599 และ 999.....599 จะได้ 3 อย่าง ส่วน 999 จะได้ 4 อย่าง (สำหรับ 3-4 คนนะ 999) แต่ด้วยความที่ไปกัน 2 คนก็จริง แต่ set 599 มันให้เลือกอันแรกคือ Salmon แต่ไม่ได้ชอบ Salmon สุกๆเป็นทุนเดิมอยู่แล้ว เลยเลือก set 999 ละกัน ก็จะมี
- กุ้งแชบ๊วยผัดพริกสไตล์ฮ่องกง: อันนี้ใช้ได้ครับ กุ้งตัวใหญ่ๆชุปแป้งบางๆ ทานกับน้ำจิ้มพริกตำอร่อยดี
- ผัดจับฉ่ายฮั่วเซ่งฮง อันนี้ก็ดีครับ หมึกสด หมึกกรอบ กุ้ง เห็ด และผัก ทำออกมาได้ดีเลย
- หมี่ผัดกระเฉด ได้เยอะมากกกกกกกกกกกกก จานใหญ่มากๆครับ อย่างที่บอก set นี้เน้น 3-4 คน แต่ดันไปกินซะ 2 เลยแทบไม่ไหว อันนี้ก็อร่อยครับ
- กระเพาะปลา ได้ชามกลางมาครับ แต่ถือว่าใหญ่นะ กระเพาะปลาได้เยอะ และเต็มๆคำ ชิ้นใหญ่ๆ ไม่ได้มาแบบเป็นชิ้นเล็กๆ ปูก็สดดีครับ

สรุป: Set ของฮั่วเซ่งฮง เป็น set ที่คุ้มค่าครับ ถ้าเราสั่งแยกจานต่างๆจะแพงกว่า 100-200 บาท สรุปว่าสั่ง set น่าจะดีกว่า คุ้มกว่า แต่ขอบอกว่าจานใหญ่มากนะครับ ส่วนรสชาติ ได้มาตรฐานของฮั่วเซ่งฮงอยู่แล้ว จึงหายห่วงนะ